**Emlékeztető**

**az ISZE elnökségi üléséről**

**Helyszín: ISZE Iroda**

**Dátum: 2015.12.04. 15 óra**

**A tervezett napirendi pontok:**

1. Az informatika interdiszciplináris dimenzióinak kutatása
2. Tehetséggondozó pályázatok
3. ISZE Versenyek a 2015/2016. tanévben
4. Új tagok felvétele

**Jelen vannak:**

Fülöp Márta Marianna (elnök)

Bánhidi Sándorné (főtitkár)

Lakosné Makár Erika (alelnök)

Neubauer József (alelnök)

Mucsina Gábor Csabáné (alelnök)

**Napirendi pontok és döntések:**

1. **Tájékoztató az Informatika interdiszciplináris dimenzióinak kutatásáról**  **(Dr. Bánhidi Sándorné)**

Beszámoló:

A kutatásra a TÁMOP 3.1.15 projektben került sor, 30 informatikatanár részvételével zajlik 2015.06.16 – 2015.10.15. között. A kutatást az ISZE elnöksége vezényelte, az adatfelvétel több mint 100 iskolában zajlott. A kutatásról és eredményeiről tanulmány készült.

Határozatot nem igényelt.

1. **Tehetséggondozó pályázatok (Fülöp Márta Marianna)**

Beszámoló:

Július végén kiírásra kerültek a Nemzeti Tehetség Program 2015/2016. tanévre szóló tehetséggondozó pályázatai. Szeptemberben pályázatot nyújtottunk be az ISZE Tehetségsegítő Tanács hálózatépítő és mentoráló munkájának támogatására; a Kozma Lászó Országos Informatika Alkalmazói Verseny és a Dusza Árpád Országos Programozói Emlékverseny támogatására.

Az Informatikával a tehetségesekért Alapítvány, alkotó pedagógiai műhelyprogram megvalósítására pályázott.

A pályázatok támogatást nyertek.

Határozatot nem igényelt.

1. **ISZE Versenyek 2015/2016. tanévben (Dr. Bánhidi Sándorné)**

Beszámoló:

A Kozma László Országos Informatika Alkalmazói Verseny és a Dusza Árpád Országos Programozói Emlékverseny megrendezésének támogatása céljából NTP tehetséggondozó pályázatokat nyújtottunk be. Mindkét pályázatunk sikeres lett, azonban kevesebb forrást nyertünk. Mivel a jelen tanévben különösen sokan jelentkeztek a versenyeinkre, így a versenyek megrendezéséhez elengedhetetlen további szponzorok felkutatása, megkeresése is.

A Dusza Verseny ebben az évben egy új kategóriával: a web- és mobilprogramozással bővül, továbbá új elem, hogy határon túli csapatok is jelentkeztek a versenyre. Ilyen módon nagyobb létszámú zsűrire és több díjra is szükség van.

Elnökségi határozat:

Szponzorok felkeresése. Felelős: Bánhidi Sándorné, határidő: 2016. január 31.

1. **Új tagok felvétele (Dr. Bánhidi Sándorné)**

Beszámoló:

Az utolsó elnökségi üléstől 20 fő nyújtotta be belépési nyilatkozatát.

Elnökségi határozat:

Az elnökség megszavazta az új tagok felvételét.

|  |
| --- |
| Ruzsinszki Gábor |
| Rácz Ildikó |
| Harangozó Krisztina |
| Kárpátiné Barna Henriette |
| Szabóné Tóthi Katalin |
| Kovács Judit |
| Kovácsné Vereb Katalin |
| Forrásné Füsy Anikó |
| Tatár Zsuzsanna |
| Lövi Mária |
| Sölétormos Ottó |
| Geráné Révész Gabriella |
| Szabóné Borbás Edit |
| Rácz Tímea |
| Nagy Mihály |
| Kálmánné Gát Klára |
| Mitykó Csaba |
| Karasz Endre |
| Suszter Ágnes |
| Hűséné Zsédely Ibolya Éva |

Határozatok hozása: 1-4. napirendi pontoknál meghatározottan hoztunk határozatokat.

Felelős a napirend előadója.

Az emlékeztetőt vezette: Fülöp Márta Marianna elnök vezette